སོར་མོའི་ཕྲེང་བ།
དང་པོ་རྒྱ་གར་གྱི་ཡུལ་ཞིག་ལ་མ་གཅིག་དང་བུ་གཅིག་ལས་གྲུབ་པའི་
ཁྱིམ་ཚང་དབུལ་ཞིང་ཕོངས་པ་ཞིག་ཡོད། བུ་དེའི་མིང་ལ་གནོད་མེད་བྱ་ཞིང་།
ལོ་ན་བཅོ་བརྒྱད་ལ་སོན་སྐབས་མས་སློབ་དཔོན་པཎ་གྲུབ་ཀྱི་གམ་དུ་སློབ་
གཉེར་ལ་བསྐྱལ། བུ་གནོད་མེད་ཀྱིས་ཉིན་མཚན་རྟག་ཏུ་སློབ་དཔོན་གྱི་འགྲམ་
ནས༌ཐོས༌པ༌མང་དུ་བསགས་ཤིང༌དུས་ཡུན་ལོ་ཤས་ནང་སྦྱངས་པ་མཐར་ཕྱིན་
བྱས་ཙང་སློབ་དཔོན་དང་མཉམ་པ་བྱུང་བས་སློབ་དཔོན་ཕྱིར་ཕེབས་སྐབས་སློབ་
གཉེར་གྱི་འགན་ཚང་མ་གནོད་མེད་ལ་སྤྲོད་གནང་གིན་ཡོད། སློབ་དཔོན་པཎ་
གྲུབ་ཀྱི་སྐུ་ཟླ་ཡང་སློབ་གཉེར་གནང་རྒྱུར་ཐུགས་ཧ་ཅང་མཉེས་པོ་གནང་གིན་
ཡོད་ཙང་སློབ་དཔོན་ཕྱིར་ཕེབས་སྐབས་གནོད་མེད་དགེ་རྒན་དུ་བསྟེན་ཞིང་རྟག་
ཏུ་གནོད་མེད་དང་མཉམ་དུ་ཐོས་པ་གསོག་གནང་གིན་ཡོད་པས་སློབ་གཉེར་
མེད་དང་སློབ་དཔོན་གྱི་སྐུ་ཟླ་གཉིས་ཀྱིས་ཚུལ་མིན་གྱི་བྱ་བ་སྤེལ་ཚུལ་བདེན་
གཞན་ཚོ་དེར་ཕྲག་དོག་སྐྱེས། སློབ་དཔོན་ཕྱོགས་ནས་ཚུར་ཕེབས་སྐབས་གནོད་
རྫུན་སྒྲིག་བྱས་ཙང་སློབ་དཔོན་གྱི་ཐུགས་ལ་གནོད་མེད་ནི་རང་དགོས་ཡོན་ཏན་
ལ་བརྩོན་ཞིང་ལྷག་པར་ཕྲན་ལ་གུས་ཞབས་ཆེ་བ་མ་ཟད། ཡ་རབས་ཚུལ་ལྡན་
གྱི་མི་ཞིག་རེད། བཟའ་ཟླ་ཡང་རང་ལ་བརྩེ་ཞིང་གུས་པ་དང་། སློབ་གཉེར་བ་ཚོ་
ཚང་མར་རིས་སུ་མེད་པར་གཅེས་པ་ཞིག་ཡིན་པ་ལས་ཁོང་གཉིས་ཀས་ལས་ཀ་
དེ་འདྲ་བྱེད་བསམ་པ་ཡེ་ནས་མེད་སྙམ། འོན་ཀྱང་མི་བརྐུ་བསམ་པས་རྐུ་མ་
-55-

ལྷ་སའི་དམངས་ཁྲོད་སྒྲུང་གཏམ།
བརྐུས།
སྤྱན་རས་གཟིགས་ཀྱིས་རྩམ་པ་འགམ་ཟེར་བ་བཞིན་བརྟག་དགོས་
སྙམ། སློབ་ དཔོན་ཚུར་ ཕེབས་ ནས་ ཀྱང་། ཁོང་གཉིས་པོས་ སྔར་ རྒྱུན་ བཞིན་
ཞབས་ཏོག་ལེགས་པར་གྲུབ་རྗེས་མཉམ་དུ་དཔེ་ཆ་གཟིགས་པ་དང་།
ཆུ་ལེན་
དུས་ཀྱང་དཔེ་ཆའི་སྐོར་གླེང་བ་སོགས་ཐོས་པ་ཉམས་ལེན་གནང་ནས་བཞུགས་
ཙང་རྨ་བྱའི་ཟས་སུ་དུག་ཆེན་མངར་ཟེར་བ་བཞིན་སློབ་དཔོན་ཐོས་རྒྱ་ཤིན་ཏུ་ཆེ་
ཡང་སྐབས་དེར་གནོད་མེད་དང་། སློབ་དཔོན་རང་གི་བཟའ་ཟླ་རྟག་ཏུ་གུས་པ་
དང་། མཐུན་པོ་ཡོད་པ། སློབ་གཉེར་བ་གཞན་གྱིས་བཤད་ཚུལ་སོགས་གང་
ནས་བལྟས་ཀྱང་མི་ལེགས་པ་དགོངས་ཏེ་བུ་གནོད་མེད་ཨ་མགུ་ནི་ལ་ཞེས་པའི་
རི་དེར་རྒྱང་འབུད་བཏང་།
རི་དེའི་ཤར་ངོས་ལ་ནགས་ཚལ་ཤིན་ཏུ་སྟུག་ཅིང་། གཅན་གཟན་རི་
དྭགས་དང། བྱ་བྱིའུ་སོགས་གནས་པ་མ་ཟད་འགྲུལ་པ་བཅོམ་མཁན་ཇག་པའང་
ལ་དེར་གནས་སྡོད་བྱེད་ཀྱི་ཡོད། བུ་གནོད་མེད་ཨ་མགུ་ནི་ལའི་ཕྱེད་མ་ཟིན་ཙམ་
དེར་སླེབས་སྐབས་སེམས་གཏིང་ནས་སྐྱོ་བ་སྐྱེ་བཞིན་ལུས་ངལ་གསོ་ཆེད་ལམ་
ཁའི་ཕ་བོང་ཆེན་པོ་དེའི་འགྲམ་དུ་བསྡད། ཡུད་ཙམ་སོང་རྗེས་ནགས་ཁྲོད་ནས་
གྲི་དང་སྟ་རེ་འཁྱེར་བའི་མི་གཉིས་གནོད་མེད་ཀྱི་མདུན་ལ་གློ་བུར་དུ་བྱུང་བས་
གནོད་མེད་ཀྱི་བསམ་པར་ད་བྲོས་ཀྱང་ཐར་ཐབས་བྲལ་བས་འཛིང་རྒྱུ་ལས་
གཞན་གྱི་ཐབས་མེད་སྙམ་སྟེ་ཁོ་གཉིས་དང་ཇ་ཡུན་ཙམ་དམར་འཛིང་དྲག་པོ་
བྱས་མཐར་ཁོ་གཉིས་པོ་གསོད་ཐུབ་པ་བྱུང་། གནོད་མེད་ཀྱང་ལུས་པོར་རྨ་ཆེ་
ཆུང་མང་པོ་བཟོས་པས་སྔོན་གྱི་གནས་ཚུལ་ལ་ཕྱི་མིག་བལྟ་བཞིན་ད་ངས་སྔོན་
ལྷག་བསམ་རྣམ་དག་གིས་སློབ་གཉེར་བྱས་ཀྱང་མཐར་ཡོང་རྒྱུ་འདི་རེད། ད་དེ་
-56-

ལས་མི་དེ་གཉིས་ལྟར་འགྲུལ་པ་བཅོམ་སྟེ་འཚོ་བ་བརྟེན་ན་བཟང་བསམ་བཞིན་
སྟ་རེ་དང་གྲི་དེ་ཐོགས་ནས་རི་དེར་ཇག་པ་བྱས་ཏེ་འཚོ་ཐབས་བྱས་པས་ལོ་ཤས་
མ་འགོར་བར་མགོ་སྐྲ་རིང་ལ་ཟིང་བ་དང་། གདོང་དམར་ལ་མི་བསད་པའི་སེར་
མོས་ཕྲེང་བ་བཟོས་སྟེ་སྐེ་ལ་གོན་བཞིན་གནས་པས་སྐྱེས་ཕོ་མོ་རྒན་གཞོན་ཚང་
ཚུལ་དེ་མ་རྒན་གྱིས་རྟོགས་ཏེ་སྔོན་བསོད་ནམས་བསགས་པ་ཞིག་ལ་མ་
ངར་བུ་གཅིག་བྱུང་བ་དེ་ཡང་ཆོས་རྭར་བསྐྱོད་ཐུབ་རུང་ད་ལས་ངན་པ་འདི་ཙམ་
དུ་གྱུར། ད་ཁོ་ལ་མི་ཟས་ཕྲན་ཙམ་བསྐྱལ༌ན༌དགའ༌སྙམ༌སྟེ༌ལྟོ༌ཕྲན༌ཙམ་འཁྱེར་
ཏེ་སྐྱེལ་བར་ཕྱིན། མ་རྒན་ལམ་དུ་སྐྱོད་བཞིན་བསམ་པར་སངས་རྒྱས་བཅོམ་
ལྡན་འདས་ཀྱི་དེ་རིང་རྒད་མོ་ངའི་གྲོགས་ལ་བྱོན་ན་ཨང་སྙམ། བུའི་འགྲམ་
དུ་སླེབས་པར་ཉེ་བས་གནོད་མེད་ཀྱི་བསམ་པར་དེ་རིང་འགྲུལ་པ་རྒད་མོ་གཅིག་
སླེབས་བྱུང་བས་མོ་ལ་ཁུར་རྒྱུ་ཞན་རུང༌བསད་ན༌སྙིང༌དེ༌ཞིམ༌པོ༌ཡོད༌སྙམ་སྟེ་
སོང་བས་རང་གི་མ་རྒན་ཡིན་པ་ཤེས་ཏེ་ཝ་ཡེ་ཨ་མ་རང་ཚུར་མ་ཡོང་། ང་ནི་ལོ་
ཤས་རིང་མི་ཤ་དང་མི་ཁྲག་ཁོ་ནས་འཚོ་བས་ཨ་མ་རང་ཡང་ཟ་བར་ཤོར་ངེས་
རེད། ཅེས་བོས་པའི་སྐབས་དེར་མའི་རྗེས་སུ་བཅོམ་ལྡན་འདས་ཀྱང་ཕེབས་
པས་གནོད་མེད་ཀྱིས་ད་མ་ཟ་བ་ལས་རྗེས་སུ་ཡོང་མཁན་གྱི་སྐྱེ་བོ་དེ་ཟས་ན་
དགའ་སྙམ་སྟེ་ལག་ཆ་བཟུང་ནས་བཅོམ་ལྡན་འདས་ཀྱི་རྗེས་སུ་སྙེག་བཞིན་དགེ་
སྦྱོང་ཆེན་པོ་སྒུགས་དང་ཞེས་བོས་པས་ཁྱོད་ནི་ཉོན་མོངས་དུག་གསུམ་དབང་
གིས་ཁ་ཐུར་ལ་བལྟ་བཞིན་བསྐྱོད་པ་དང་། ང་ནི་རང་སེམས་ཞི་དུལ་དུ་གནས་
ཤིང་ཁྱོད་ལ་སྒུག་ནས་བསྡད་ཡོད། ཅེས་གསུངས་པས་ཁོས་དགེ་སྦྱོང་ཆེན་པོ་
-57-

ལྷ་སའི་དམངས་ཁྲོད་སྒྲུང་གཏམ།
ཁྱོད་སྒྲུང་མ་བཤད་དེ་ལས་སྒུགས་དང་། ཟེར་བས། ཁྱོད་མི་ཞེ་སྡང་ཕྲག་དོག་ཆེ་
བའི་དབང་གིས་ལམ་ནག་པོར་བསྐྱོད་པ་དང་། ང་ནི་ཞེ་སྡང་རྨུག་རྒོད་མེད་པའི་
དབང་གིས་ལམ་དཀར་པོ་འདིའི་སྟེང་དུ་ཁྱོད་ལ་སྒུག་ནས་བསྡད་ཡོད་གསུངས་
པས་ཁོས་དགེ་སྦྱོང་ཆེན་པོ་ཡང༌བསྐྱར་གཅིག་ཤོད་དང་ཟེར་བ་བཞིན་སླར་
གསུངས༌པས༌སྙིང༌ནས༌དད༌པ༌སྐྱེས༌ཏེ༌སྟ་རེ་དང༌གྲི་བཅོམ་ལྡན་འདས་ཀྱི་སྐུ་
མདུན་དུ་ཕུལ་ཞིང་ཐོལ་བཤགས་ཕུལ་བས་གཙུག་ལག་ཁང་དུ་འཁྲིད།
འདུ་ཁང་དུ་ཡོད་པའི་བཙུན་པ་རྒན་གཞོན་ཚང་མ་བྱིའུས་ཁྲ་མཐོང་བ་
བཞིན་རང་ཤག་གི་ནང་དུ་འཛུལ་ཞིང་སྒོ་བརྒྱབ་སྟེ་སེར་སྲུབས་ནས་བལྟ་བཞིན་
གནས། གནོད་མེད་གཙུག་ལག་ཁང་ནང་ཡོད་པའི་གནས་ཚུལ་ཡུལ་དེའི་རྒྱལ་
པོས་ཤེས་ཏེ་ཁོས་མི་དེ་ཙམ་བསད་པས་ངེས་པར་དུ་སྲོག་ཐོག་གི་ཁྲིམས་ཆད་
གཏོང་དགོས་གསུངས་པས་བཅོམ་ལྡན་འདས་ཀྱིས་དེ་ལྟར་གནང་མི་དགོས་པའི་
གནས་ལུགས་གསལ་བཤད་གནང་ཞིང་གནོད་མེད་ལ་ཆོས་གོས་གནང་བ་དང་།
དྭངས༌གཙང༌གི༌སྡོམ༌པ༌བཞེས༌སུ༌བཅུག་ནས་གནོད་མེད་གཞོགས་གཡོན་དུ་
ཉར་གནང་བ་དང་། སློབ་མ་གཞན་ཞིག་གཡས་སུ་ཉར་གནང་ནས་རྒྱལ་པོ་སྐད་
བཏང་བས་སོར་མོའི་ཕྲེང་བ་ཐོགས་པའི་བུ་གནོད་མེད་དང་སློབ་གཉེར་གཞན་དེ་
སུ་ཡིན་རྒྱལ་པོས་དབྱེ་བ་མ་ཆོད་པས་བཅོམ་ལྡན་འདས་ཀྱིས་ངོ་སྤྲོད་གནང་བས་
ན་རྒྱལ་པོ་ཡང་དད་མོས་ཆེན་པོ་སྐྱེས་པ་མ་ཟད་སོར་མོའི་ཕྲེང་བ་བྱ་བའི་བུ་
གནོད་མེད་ཀྱང་སླར་རབ་ཏུ་བྱུང་ཞིང་དཀར་པོ་དགེ་བའི་ལས་ལ་ཕུལ་དུ་བྱུང་
ཞིང་གྲགས་པ་ཕྱོགས་བཞིར་ཁྱབ་ཐུབ་པ་བྱུང་ངོ་། །
-58-

སྒྲུང་མཁན། སྙེ་མོ་རྫོང་ཐོན་པ་ཤང་དགེ་འཕེལ་གྲོང་ཚོའི་བཀྲ་ཤིས་དབང་འདུས།
བསྡུ་མཁན། སྙེ་མོ་རྫོང་རྩོམ་སྒྲིག་པུའུ་ཡི་ཚེ་རིང་རྡོ་རྗེ། ནོར་བུ་བཀྲ་ཤིས།
བསྡུ་དུས། 1991.7
ཁ
-59-

ལྷ་སའི་དམངས་ཁྲོད་སྒྲུང་གཏམ།